രണ്ടും കല്പ്പിച്ചോ അമരീന്ദര്? അമിത്ഷായ്ക്ക് പിന്നാലെ സിബല് അടക്കമുളള നേതാക്കളെ ക്യാപ്റ്റന് കാണുന്നു Latest അമിത് ഷായുമായുളള കൂടിക്കാഴ്ചയ്ക്ക് പിന്നാലെ പഞ്ചാബ് മുന് മുഖ്യമന്ത്രി അമരീന്ദര് സിംഗ് കോണ്ഗ്രസിലെ വിമത നേതാക്കള് എന്നറിയപ്പെടുന്ന ജി23 ഗ്രൂപ്പിലെ പ്രധാനികളുമായി കൂടിക്കാഴ്ച നടത്തിയേക്കുമെന്ന് റിപ്പോര്ട്ട്. അമരീന്ദറിന്റെ അടുത്ത വൃത്തങ്ങളെ ഉദ്ധരിച്ച് ഇന്ത്യാ ടുഡേയാണ് ഇക്കാര്യം റിപ്പോര്ട്ട് ചെയ്യുന്നത്. ജി23 യിലെ കപില് സിബലും ഗുലാം നബി ആസാദും കഴിഞ്ഞ ദിവസം കോണ്ഗ്രസ് നേതൃത്വത്തിനെതിരെ ആഞ്ഞടിച്ച് രംഗത്തെത്തിയിരുന്നു. ഈ പശ്ചാത്തലത്തിലാണ് അമരീന്ദര്ജി 23 നേതാക്കളെ കാണുന്നത്. അമിത് ഷായുടെ വീട്ടില് നേരിട്ടെത്തിയാണ് അമരീന്ദര് സിംഗ് കഴിഞ്ഞ ദിവസം ചര്ച്ച നടത്തിയത്. സെപ്റ്റംബര് 18നാണ് ഹൈക്കമാന്റ് നിര്ദേശപ്രകാരം അമരീന്ദര് മുഖ്യമന്ത്രി സ്ഥാനം ഒഴിഞ്ഞത്. നിയമസഭാ തെരഞ്ഞെടുപ്പിന് നാലു മാസം മാത്രം അവശേഷിക്കെയാണ് പഞ്ചാബില് കോണ്ഗ്രസിന്റെ അഴിച്ചു പണികള്. തനിക്ക് പകരം മുഖ്യമന്ത്രിയായി ചുമതലയേറ്റ ചരണ്ജിത് സിംഗ് ചന്നിയുടെ സത്യപ്രതിജ്ഞാ ചടങ്ങില് അമരീന്ദര് പങ്കെടുത്തിരുന്നില്ല. അമരീന്ദര് സിംഗ്, പി.സി.സി അധ്യക്ഷന് നവജ്യോത് സിംഗ് സിദ്ദു തുടങ്ങിയവരുടെ രാജിയും വി.എം. സുധീരന് ഉയര്ത്തിയ പ്രശ്നങ്ങളും മുന്നിര്ത്തിയാണ് കപില് സിബല് കോണ്ഗ്രസ് നേതൃത്വത്തിനെതിരെ രൂക്ഷ വിമര്ശനവുമായി രംഗത്തെത്തിയത്. പാര്ട്ടിയുടെ നിലവിലെ സ്ഥിതിയില് വളരെയധികം ദുഖിതനാണെന്നും രാജ്യം കടുത്ത വെല്ലുവിളികള് നേരിട്ടുകൊണ്ടിരിക്കുന്ന സാഹചര്യത്തിലാണ് ഇങ്ങനെ ഓരോരുത്തരായി പാര്ട്ടി വിട്ടു പോകുന്നതെന്നും അദ്ദേഹം പറഞ്ഞിരുന്നു. English Summary : captain amarinder singh likely to meet g 23 leaders of congress amith shah